Mark Carney

Si Mark Joseph Carney (namundag Marso 16, 1965) sarong Kanadyanong ekonomista asin politiko na primer ministro-elehido nin Kanada asin lider kan Partido Liberal poon pa kan Marso 9, 2025. Bilang lider  kan partidong namomoon, si Carney nagsangle ki Justin Trudeau komo iyo an sunod na primer ministro nin Kanada. Siya enot na nagsirbe bilang ika-8ng gobernador kan Banko nin Kanada poon 2008 sundo 2013 asin siya an ika-120 gobernador kan Banko nin Inglaterra poon 2013 abot 2020.

Si Carney namundag sa Fort Smith, Northwest Territories, asin nagdakula sa Edmonton, Alberta. Siya naggradwar may bachelor's degree sa ekonomiks sa Harvard University kan 1988, asin nagklase man sa University of Oxford, kun saen siya nagkamit nin master's degree kan 1993 asin doktorado kan 1995. Siya man nagkapot nin iba-ibang katongdan sa Goldman Sachs bago nagtrabaho sa Banko nin Kanada komo katuwang na gobernador kan 2003. Kan 2004, siya nanombrahan na senior associate deputy minister nin Department of Finance Canada. Kan 2007, si Carney pignombrahan na  Gobernador nin Banko nin Kanada, kun saen siya an responsableng gayo sa polisya pinansya kan Kanada durante kan krisis pinansyal sa kinaban. Siya namoon sa banko sentral nin Kanada hanggan 2013, kun kasuarin siya  pignombrahan na Gobernador nin Banko nin Inglaterra, kun saen  siya an naggiya sa pagsabat sa problemang binunga kan Brexit asin kan mga enot na pakol kan COVID-19 na pandemya.

Paghale niya sa central banking, si Carney nagsirbe bilang chair asin pamayo kan impact investing sa Brookfield Asset Management asin komo chair sa hunta direktiba kan  Bloomberg L.P. Siya man nanombrahan na United Nations Special Envoy para sa climate action asin pinansya. Si Carney nagpapel man bilang saro sa impormal na konsultant  ki Kanadyano Primer Ministrong si Justin Trudeau durante kan COVID-19 pandemya asin ginibong chair kan economic task force nin Partido Liberal kan Septyembre 2024. Kaamayi nin 2025, siya nag'anunsyo kan saiyang intensyon na magkapot kan liderato kan Partido Liberal nin Kanada, asin ta nakamit niya ini kan Marso kan makua niya an 85.9% kan boto.https://www.cbc.ca/news/politics/mark-carney-next-prime-minister-liberal-leader-what-next-1.7479097. Kinua 2025-11-03.

Primer Ministro-elehido nin Kanada

Si Carney napili na Primer Ministro-elehido kan Domingo (Marso 9) kan Partido Liberal. Siya masumpa sa atubangan ni Gob. Gen. Mary Simon, an  representante sa Canada ni Hadeng   Charles III nin Britanya ngonyan na semana.https://www.cbc.ca/news/politics/mark-carney-next-prime-minister-liberal-leader-what-next-1.7479097. Kinua 2025-11-03 https://abcnews.go.com/International/canada-new-prime-minister/story?id=119606459. Kinua 2025-11-03.

Toltolan

[[Categories: Mark CarneyLiving people1965 births20th-century Canadian sportsmen20th-century Canadian economists21st-century Canadian economistsAlumni of Nuffield College, OxfordAlumni of St Peter's College, OxfordBusinesspeople from EdmontonCanadian expatriate ice hockey players in the United StatesCanadian expatriates in EnglandCanadian ice hockey goaltendersCanadian people of Irish descentCanadian Roman CatholicsGoldman Sachs peopleGovernors of the Bank of CanadaGovernors of the Bank of EnglandGroup of ThirtyHonorary Fellows of St Peter's College, OxfordHarvard Crimson men's ice hockey playersHarvard College alumniIce hockey people from EdmontonLeaders of the Liberal Party of CanadaMembers of the 30th Canadian MinistryMembers of the King's Privy Council for CanadaOfficers of the Order of CanadaPeople from Fort Smith, Northwest TerritoriesPoliticians from Edmonton